cyanic-selkie/wikianc huggingface dataset:
ரஜௌரி மாவட்டம்
ரஜௌரி மாவட்டம் (Rajouri district), இந்தியாவின் ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இதன் தலைமையிடம் ரஜௌரி நகரத்தில் உள்ளது. ரஜௌரி மாவட்டம் இமயமலையின் பீர்பாஞ்சால் மலைத்தொடரில் அமைந்துள்ளது. இம்மாவட்டத்தின் தலைமையிட நகரமாக ரஜௌரி ஜம்முவிலிருந்து 154 கிலோ மீட்டர் தொலைவிலும், ஸ்ரீநகரிலிருந்து 174 கிலோ மீட்டர் தொலைவிலும், இந்திய - பாகிஸ்தான் எல்லைக்கோட்டின் அருகே அமைந்துள்ளது.
எல்லைகள்
ரஜௌரி மாவட்டத்தின் மேற்கில் இந்திய - பாகிஸ்தான் எல்லைக் கட்டுப்பாட்டுக் கோடும், வடக்கில் பூஞ்ச் மாவட்டம், தெற்கில் உதம்பூர் மாவட்டம்  கிழக்கில் ரியாசி மாவட்டம், வடகிழக்கில் குல்காம் மாவட்டம் எல்லைகளாக உள்ளது.
அரசியல்
ரஜௌரி மாவட்டம் நவ்சரா, தார்ஹல், ரஜௌரி மற்றும் காலகோட் எனும் நான்கு சட்டமன்ற தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ரஜௌரி மாவட்ட மக்கள் தொகை 642,415 ஆக உள்ளது. இதில் ஆண்கள் 345,351 ஆகவும், பெண்கள் 297,064 ஆகவும் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 244 வீதம் வாழ்கின்றனர். மாவட்ட சராசரி படிப்பறிவு விகிதம் 68.17% ஆக உள்ளது. ஆண்களில் எழுதப் படிக்க தெரிந்தவர் 78.13% ஆகவும், பெண்களில் 56.57% ஆகவும் உள்ளது. பாலின விகிதம் ஆயிரம் ஆண்களுக்கு 860 பெண்கள் வீதம் உள்ளனர். மொத்த மக்கள் தொகையில் ஆறு வயதிற்குட்பட்டவர்கள் 108,271 ஆக உள்ளனர்.
சமயம்
இம்மாவட்டத்தில் இசுலாமியர் 402,879 ஆகவும், இந்துக்கள் 221,880ஆகவும், சீக்கியர்கள் 15,513 ஆகவும், கிறித்தவர்கள் 983 ஆகவும் உள்ளனர்.
வெளி இணைப்புகள்
பகுப்பு:ஜம்மு காஷ்மீரின் மாவட்டங்கள்
ஏ. சுவாமிதாசு
'''ஏ. சுவாமிதாசு' (A. Swamidhas)'' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் மூன்று முறை தமிழ்நாடு மாநிலத்தில், சட்டமன்ற உறுப்பினராக இருந்துள்ளார். இவர் 1962 ஆம் ஆண்டு, சென்னை மாநில சட்டமன்றத் தேர்தல், சுயேச்சை வேட்பாளராக, குளச்சல் சட்டமன்றத் தொகுதியில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
பின்னர் 1971 ஆம் சட்டமன்றத் தேர்தலில்,பத்மனாபபுரம் தொகுதியிலிருந்து, இந்திய தேசிய காங்கிரசு கட்சி வேட்பாளராகவும், 1977 ஆம் ஆண்டு தேர்தலில், அதே தொகுதியில் ஜனதா கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:கன்னியாகுமரி மாவட்ட நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள்
திரு ஆ. கோவிந்தசாமி அரசு கலைக் கல்லூரி
'''திரு ஆ. கோவிந்தசாமி அரசு கலைக் கல்லூரி' (Thiru A. Govindasamy Government Arts College'') என்பது இந்திய மாநிலம் தமிழ்நாட்டின் விழுப்புரம் மாவட்டம் திண்டிவனத்தில் செயல்பட்டுவரும் இருபாலருக்கான அரசினர் கலைக் கல்லூரியாகும். 1969ஆவது ஆண்டில் தொடங்கப்பட்ட இக்கல்லூரி திருவள்ளுவர் பல்கலைக்கழகத்தின் இணைப்புக் கல்லூரியாக செயல்பட்டு வந்தது. தற்பொழுது சிதம்பரம், அண்ணாமலைப் பல்கலைக்கழகம் மாநிலப் பல்கலைக்கழகமாக மாற்றப்பட்ட நிலையில் இக்கல்லூரி அண்ணாமலைப் பல்கலைக்கழக இணைப்புக் கல்லூரியாக 2021-22 கல்வியாண்டு முதல் செயல்படுகிறது.
வரலாறு
இக்கல்லூரி காலஞ்சென்ற மேனாள் விவசாய துறை அமைச்சர் ஆ. கோவிந்தசாமி நினைவாக சூலை 02, 1969ஆம் ஆண்டு தொடங்கப் பெற்றது. இதனை முன்னாள் உணவுத் துறை அமைச்சர் ப. உ. சண்முகம் சூலை 29, 1969 அன்று தொடங்கி வைத்தார். மண்டல விவசாய ஆராய்ச்சி நிலையத்தில் சிலகாலம் தற்காலிகமாக இயங்கிபின், திண்டிவனம் நகரிலிருந்து 3 கி.மீ. தொலைவில் சுமார் 31 ஏக்கர் பரப்பளவில் மேல்பாக்கம் கிராம எல்லையில் அமைந்துள்ள நிரந்தரக் கட்டிடத்தில் இயங்கி வருகிறது.
இதனையும் காண்க
பகுப்பு:விழுப்புரம் மாவட்டத்திலுள்ள அரசினர் கலைக் கல்லூரிகள் பகுப்பு:அண்ணாமலைப் பல்கலைக்கழக இணைவுக் கல்லூரிகள்
விஸ்வநாதப்பேரி வனபேச்சியம்மன் கோயில்
விஸ்வநாதப்பேரி வனபேச்சியம்மன் கோயில் தமிழ்நாட்டில் திருநெல்வேலி மாவட்டம், விஸ்வநாதப்பேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வனபேச்சியம்மன் சன்னதியும், கருப்பசாமி, கன்னிமார்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேய்க் கோபுரம்
பேய்க் கோபுரம் (Devils Tower, லகோட்டா மொழி: Matȟó Thípila ("கரடி வீடு") அல்லது Ptehé Ǧí ("கறுப்பு எருமைக் கொம்பு") (அரபாகோ மொழி: Wox Niiinon ) என்பது தென்கிழக்கு வயோமிங்கின் குறூக் கவுண்டியில் அமைந்துள்ள ஓர் தீப்பாறை குவிவளை முகடு ஆகும். இது 1,267 அடி (386 மீ) உயரத்திற்கு சூழவுள்ள நிலப்பிரதேசத்திலிருந்து உயர்ந்தும், கடல் மட்டத்திலிருந்து இதன் சிகரம் 5,114 அடி (1,559 மீ) உயரத்திலும் உள்ளது.
பேய்க் கோபுரம் முதன் முதலில் ஐக்கிய அமெரிக்கா தேசிய நினைவுச்சின்னமாக அந்நாட்டதிபர் தியொடோர் ரோசவெல்ட்டினால் செப்டம்பர் 24, 1906 அன்று அறிவிக்கப்பட்டது. இந்நினைவுச்சின்னத்தின் எல்லை 1,347 ஏக்கர் (545 கெ) பரப்பைக் கொண்டது.
கடந்த வருடங்களில், இதன் வருடாந்த 400,000 வருகையாளர்களின் கிட்டத்தட்ட 1% பேர் இதன்மீது பாரம்பரிய மலையேற்ற நுட்பத்தினைப் பயன்படுத்தி ஏறுகின்றனர்.
வெளி இணைப்புக்கள்
பகுப்பு:வயோமிங்
சிறீ சிறீ (எழுத்தாளர்)
சிறீ சிறீ (Sri Sri) என்று பிரபலமாக அழைக்கப்படும் சிறீரங்கம் சீனிவாச ராவ் (30 ஏப்ரல் 1910 - 15 சூன் 1983) ஒரு இந்திய கவிஞரும், பாடலாசிரியருமாவார். இவர் தெலுங்கு இலக்கியம் மற்றும் திரைப்படங்களில் தனது படைப்புகளுக்கு பெயர் பெற்றவர். மகா பிரஸ்தானம் என்ற இவரது புராணக்கதையால் புகழ்பெற்ற சிறீ சிறீ தேசிய திரைப்பட விருது, நந்தி விருது, சாகித்ய அகாடமி விருது ஆகியவற்றைப் பெற்றவர்.
இவர் பேனா இந்தியா, சாகித்ய அகாடமி, தென்னிந்திய திரைப்பட எழுத்தாளர்கள் சங்கத்தின் துணைத் தலைவராகவும், சென்னை மற்றும் ஆந்திராவின் புரட்சிகர எழுத்தாளர்கள் சங்கத்தின் தலைவராகவும் இருந்தார்.
வாழ்க்கை
இவர், ஏப்ரல் 30, 1910 அன்று இன்றைய ஆந்திராவின் விசாகப்பட்டினத்தில் பிறந்தார். இவரது பெற்றோர் புடிபெட்டி வெங்கட்ராமனையா மற்றும் அட்டப்பகொண்டா ஆகியோர் இவரது பெற்றோராவர். பின்னர் சிறீரங்கம் சூரியநாராயணன் என்பவர் இவரை தத்தெடுத்தார். இவர், விசாகப்பட்டினத்தில் பயின்றார். 1931 இல் சென்னைப் பல்கலைக்கழகத்தில் இளங்கலை பட்டம் பெற்றார். 1935 இல் விசாகப்பட்டினத்தின் எஸ்.வி.எஸ் கல்லூரியில் விரிவுரையாளராகத் தொடங்கிய இவர், 1938 இல் ஆந்திர பிரபா என்ற நாளிதழில் துணை ஆசிரியராக சேர்ந்தார். பின்னர் ஐதராபாத் இராச்சியத்தின்அனைத்திந்திய வானொலியிலும், தினசரியான ஆந்திர வாணியிலும் பணியாற்றினார்.
இவர் சரோசினி என்பவரை மணந்தார். இவர்களுக்கு ஒரு மகனும் மூன்று மகள்களும் இருந்தனர்.
இலக்கிய வாழ்க்கை
பாரம்பரியத் தெலுங்கு கவிதைகளில் பயன்படுத்தப்படாத ஒரு பாணியிலும் அளவிலும் ஒரு சாமானியரின் அன்றாட வாழ்க்கையை பாதித்த சமகால பிரச்சினைகளைப் பற்றி எழுதிய முதல் உண்மையான நவீன தெலுங்கு கவிஞராக இவரிருந்தார். தெலுங்குக் கவிதைகளில் முன்னர் பயன்படுத்தப்படாத ஒரு பாணியிலும் அளவிலும் தொலைநோக்கு கவிதைகளை எழுதினார். சமகால சிக்கல்களை பிரதிபலிக்கும் வகையில் பாரம்பரிய புராணக் கருப்பொருள்களிலிருந்து கவிதைகளை முன்னோக்கி நகர்த்தினார். தெலுங்குக் கவிஞர் தேவலப்பள்ளி கிருட்டிணசாத்திரியுடன் ஒப்பிடும்போது இவரது ஆளுமை குடிபதி வெங்கடச்சலம் அவர்களால் ஈர்க்கப்பட்டது. கவிதைகளின் தொகுப்பான மஹா பிரஸ்தானம் (ஒரு பெரிய பயணம்) என்ற இவரது புத்தகம் இவரது முக்கிய படைப்புகளில் ஒன்றாகும். "ஜகன்னாதுனி ரத சக்ராலு" என்ற ஒரு கவிதையில், இவர் சமூக அநீதிகளால் பாதிக்கப்படுபவர்களைப் பற்றி எழுதினார். "பிற முக்கிய படைப்புகளில் சிப்ராலி மற்றும் கட்கா ஸ்ருஷ்டி (" வாளை உருவாக்குதல் ") ஆகியவையும் அடங்கும்.
தெலுங்கு சினிமா
ஜுன்னர்கரின் நீரா அவு நந்தா என்ற இந்தித் திரைப்படத்தின் (1946) தெலுங்கு பதிப்பான ஆகுதி (1950) என்ற படத்துடன் தெலுங்குத் திரைப்படத்துறையில் நுழைந்தார். சலூரி ராஜேஸ்வர ராவ் இசையமைத்த "ஹம்சாவலே ஓ படவா", "ஓகிசலடநய்யா", "பிரேமய் ஜன்னனா மரண லீலா" போன்ற சில பாடல்கள் பெரும் வெற்றியைப் பெற்றன. இவர், பல தெலுங்குத் திரைப்படங்களுக்கு திரைக்கதை எழுத்தாளராகவும் இருந்தார். இந்தியாவின் சிறந்த திரைப்பட பாடலாசிரியர்களில் ஒருவரான இவர் தெலுங்கில் 1000 க்கும் மேற்பட்ட ஒலிப்பதிவுகளுக்கு பாடல் எழுதியுள்ளார்.
மனித உரிமைகளுக்காக
1974 இல் உருவாக்கப்பட்ட ஆந்திர மாநில மனித உரிமை அமைப்பின் முதல் தலைவராக சிறீ சிறீ இருந்தார்.
வெளி இணைப்புகள்
பகுப்பு:தெலுங்கு கவிஞர்கள் பகுப்பு:இந்திய இறைமறுப்பாளர்கள் பகுப்பு:1983 இறப்புகள் பகுப்பு:1910 பிறப்புகள்
புனித வளனார் ஆலயம், களிமார்
சுமார் 200 ஆண்டுகளுக்கு முன்பு களிமார் பகுதியில் வாழ்ந்த கத்தோலிக்க கிறிஸ்தவர்கள், தங்கள் வழிபாட்டுக்கு என குருசடி ஒன்றை, செல்வமணியின் உதவியுடன் அமைத்து வழிபாடு நடத்தி வந்துள்ளனர். அந்த குருசடியில் பல அதிசயங்கள் நிகழ்ந்ததாக கூறப்படுகிறது.
முதலில் இந்த பகுதி ஆலஞ்சி பங்குடனும் பின் குறும்பனை பங்குடனும் கடைசியில் குளச்சல் பங்குடனும் இணைக்கப் பட்டு இருந்தது. இடைப்பட்ட காலத்தில் குருசடி ஆலயமாக மாறியது.
1952 இல் அருட் பணி செய்த அம்புரோஸ் அவர்கள், பங்கு பணியாளராக இருந்த போது, திரு தாவிது மேஸ்த்ரி அவர்களால் கிறிஸ்து அரசர் சுருபம் உருவாக்கப்பட்டு, ஆயர் ஆஞ்சி சுவாமி அவர்களால் நிறுவப்பட்டது. 1954 இல் அருட் பணி லோபஸ் அவர்கள் பங்கு பணியாளராக இருந்த போது, முதல் வெள்ளி சனி உட்பட வாரத்தில் முன்று திருபலிகள் ஆரம்பிக்க பட்டது மறை கல்வி மற்றும் கிறிஸ்தவ வாழ்வு சமுகமும் ஆரம்பிக்கப் பட்டது. அந்த நேரம் கோவில் முடுதம் திரு மரிய அருளப்பன் அவர்கள் பொருளர் பசிலி மேஸ்த்ரி அவர்கள் 1968 இல் அருட் பணி ஜோசபத் மரியா அவர்கள் பங்கு பணியாளராக இருந்த போது மறை மாவட்ட முதன்மை பணியாளர் வில்லவராயன் அவர்களால் புதிய ஆலயத்திற்கு அடிக்கல் நாட்டப்பட்டது 1970 இல் அரு்ட் பணியாளர் கில்லாரி அவர்கள் காலத்தில் பங்கு மக்கள் உதவியுடன் ஆலய கட்டுமான பணிகள் தொடர்ந்தது 1974 இல் அருட் பணியாளர் ஜேசுதாஸ் அவர்களால் தினசரி திருபலி ஆரம்பிக்கப்பட்டது 1982 இல் பங்கு பணியாளராக அருட்பணி தோபியாஸ் அடிகளார் இருந்த போது  20 /10 / 1982 அன்று மேதகு ஆயர் ஆரோக்கிய சாமீ அவர்களால் புதிய ஆலயம் அர்ச்சிக்கப்பட்டது
1984 இல் பணியாளர் ஜேம்ஸ் அவர்கள் பணிக்காலத்தில் பங்கு அருள் பணி பேரவை ஆரம்பிக்கபட்டது ஆலயத்தில் மின் இணைப்பு பணிகள் முழுமையாக செய்யபட்டது  1985 இல் பணியாளர் செர்வாசியஸ் மற்றும் மறைந்த  அருட் சகோதரி கேன்டிடா அவர்களின் முயற்சியால் பங்கில்  புனித வார திருவழிபாடுகள் ஆரம்பிக்கப்பட்டது அருட் சகோதரி கேன்டிடா பங்கில் பக்தி முயற்சிகள் வளர அதிகம் உதவியவர்கள் பங்கு மக்கள் அனைவர்க்கும் குடும்பத்தில் ஒருவர் போன்ற்வர் 1990 முதல் 1997 வரை  அருட்பணியாளர் செல்வராஜ் அருட்பணியாளர் கஸ்பர் அருட் பணியாளர் டையனீசியஸ் ஆகியோர் பங்கு பணியாளராக இருந்துள்ளனர் அருட் பணி டையனீசியஸ் அடிகள் களிமார் தனி பங்காக உருவாக உதவியவர் 14/05/1997 அன்று மேதகு ஆயர் லீயோன் தர்மராஜ் அவர்கள் தலைமை இல் களிமார் தனி பங்காக உருவானது முதல் பங்கு பணியாளர் அருட்பணி அருள் தேவதாசன் அடிகளார் இரும்பலி புனித அந்தோணியார் ஆலயம் மற்றும் நேசவாளர் வீதி புனித செபஸ்தியர் ஆலயமும் இதன் கிளை பங்குகள் தந்தை அருள் தேவதாசன் அவர்கள் முயற்சியால் ஆலயத்திற்கு முன்புள்ள நிலம் வாங்க பட்டு கடைகள் கட்ட பட்டது ஜெனரேட்டர் வாங்கப்பட்டது பழைய கோயில் இடிக்கப்பட்டு 2 பணியாளர் கள் தங்கும் வகை இல் பங்கு பணியாளர் இல்லம் கட்டப்பட்டது அன்பியங்கள் உருவாக்கப்பட்டது பங்கு வளர மிக முக்கிய காரணம் தந்தை அருள் தேவ தாசன் அவர்கள்
04/06/2002 இல் பங்கு தந்தையாக முன்னாள் குருகுல முதல்வர் சூசை மரியான் அடிகளார் பங்கு பணியாளர் ஆகவும் சில நாட்களுக்கு பிறகு இரட்சகர் சபையை சார்ந்த பணியாளர் சாந்தியாகு இணை பங்கு பணியாளர் ஆகவும் நியமிக்கப் பட்டனர். 2007 மே முதல் அருட்பணி செல்லையன் அவர்கள் பங்கு பணியாளராக பணி புரிகிறார்.
இப்பங்கானது கோட்டாறு மறைமாவட்டத்தில் குளச்சல் வட்டாரத்தில் மங்கல குன்று மண்டலத்தில் உள்ளது.
ஆலய பாதுகாவலர் திருவிழா ஆண்டு தோறும் மே மாதம் முதல் தேதியை உள்ளடக்கியவாறு கொண்டாடப்படும்
முகமது கைஃப்
முகமது கைஃப் (Mohammad Kaif  ) (பிறப்பு: டிசம்பர் 1, 1980) இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார் .மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1997 ஆம் ஆண்டில் முதல் தரத் துடுப்பாட்டப் போட்டிகளிலும், 1998 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2000 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 186 முதல் தரத் துடுப்பாட்டப் போட்டிகளில் விளையாடி 10299 ஓட்டங்களையும், 269 பட்டியல் அ துடுப்பாட்டப் போட்டிகளில் விளையாடி 7763 ஓட்டங்களையும் ,125 ஒருநாள் துடுப்பாட்டப் போட்டிகளில் விளையாடியுள்ளார்.
முதல் தரத் துடுப்பாட்டம்
இவர் 1997 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.1998 ஆம் ஆண்டில் ராய்பூரில் நவம்பர் 1 இல் பஞ்சாப் துடுப்பாட்ட அணிக்கு எதிரான போட்டியில் இவர் சத்தீசுகர் துடுப்பாட்ட அணி சார்பாக இவர் தனது முதல் போட்டியில் விளையாடினார்.
இருபது20
2003 ஆம் ஆண்டில் இவர் இருபது20 போட்டியில் அறிமுகமானார். சூன் 14, இல் லீட்சு மைதானத்தில் டெர்பிசயர் துடுப்பாட்ட அணிக்கு எதிரான இருபது20 போட்டியில் இவர் யார்க்சயர் துடுப்பாட்ட அணி சார்பாக தனது முதல் போட்டியில் விளையாடினார்.
பட்டியல் அ
1998 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 6 கொல்கத்தாவில் இல் கர்நாடகா துடுப்பாட்ட அணிக்கு எதிரான பட்டியல் அ துடுப்பாட்டப் போட்டியில் இவர் சத்தீசுகர் துடுப்பாட்ட அணி சார்பாக விளையாடினார்.
சர்வதேச போட்டிகள்
2002 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 28 இல் கான்பூரில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இங்கிலாந்த்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.
தனிப்பட்ட வாழ்க்கை
கைஃப் 1980 டிசம்பர் 1 அன்று இந்தியாவின் உத்தரப்பிரதேச அலகாபாத்தில் ஒரு நடுத்தர வர்க்க குடும்பத்தில் பிறந்தார். கான்பூரின் கிரீன் பார்க் ஹாஸ்டலில் இருந்து தனது தொழில் வாழ்க்கையைத் தொடங்கினார். இவரது தந்தை முகமது தரிஃப் அன்சாரி ரயில்வே துடுப்பாட்ட அணி மற்றும் உத்தரபிரதேச துடுப்பாட்ட அணிக்காக விளையாடினார். இவரது சகோதரர் முகமது சைஃப் மத்திய பிரதேச கிரிக்கெட் அணி மற்றும் உத்தரபிரதேச கிரிக்கெட் அணிக்காக விளையாடுகிறார்.
கைஃப் 25 மார்ச் 2011 அன்று நொய்டாவைச் சேர்ந்த பத்திரிகையாளரான பூஜா யாதவை மணந்தார்.
ஆரம்ப நாட்களில்
ஜூலை 2005 நிலவரப்படி, உத்தரபிரதேசத்தைச் சேர்ந்த ஐந்து துடுப்பாட்ட வீரர்களில் கைஃப் ஒருவராக இருந்தார். 2009 ஆம் ஆண்டில், ஒருநாள் அணியில் சுரேஷ் ரெய்னா, பிரவீன் குமார் மற்றும் ருத்ரா பிரதாப் சிங் ஆகிய வீரர்களுடன் இந்திய அணியை உத்தரபிரதேசம் சிறப்பாக பிரதிநிதித்துவப்படுத்தியது. மத்திய மண்டலம் மற்றும் உத்தரபிரதேசம் ஆகிய இரண்டு துடுப்பாட்ட அணிக்கு இவர் தலைவராக இருந்தார். ராகுல் டிராவிட் இல்லாத நிலையில் 2005/06 சேலஞ்சர் கோப்பையில் இவர் தேசிய ஒருநாள் அணியின் தலைவராகவும் இருந்தார்.
குறிப்புகள்
பகுப்பு:இந்தியத் துடுப்பாட்டக்காரர்கள் பகுப்பு:இந்திய முஸ்லிம்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:1980 பிறப்புகள்
கோமபுரம்
இந்தியா, தமிழ்நாடு, புதுக்கோட்டை மாவட்டம்,கந்தரவக்கோட்டை வட்டம், கோமபுரம்  (கோமாபுரம்) ஒரு கிராமம் ஆகும்.
மக்கள்தொகை
2001 மக்கள் தொகை கணக்கெடுப்பின்படி,கோமபுரம்  மொத்த மக்கள் தொகை 2043   அதில் 1064 ஆண்கள்  மற்றும் 979 பெண்கள். மொத்த மக்கள் தொகையில் 1100 பேர் கல்வி அறிவு பெற்றவர்கள்.
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
முத்து நெடுமாறன்
முத்து நெடுமாறன் மலேசியாவைச் சேர்ந்த கணினியியலாளர். 2001 ஆம் ஆண்டு முதல் முரசு குழுமத்தின் தலைவராகத் கணினிகளில் தமிழை உள்ளீடு செய்யும் முரசு அஞ்சல், நகர்பேசிகளில் தமிழைப் பாவிக்கும் செல்லினம் போன்ற மென்பொருட் தயாரிப்பை முன்னின்று நடத்தியவர்.
வெளியிணைப்புக்கள்
பகுப்பு:தமிழ்க் கணிமையாளர்கள்
விக்ரமம் தியாகராஜ சுவாமி மற்றும் வரதராஜபெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தியாகராஜ சுவாமி, வரதராஜ பெருமாள், சிவகாமி அம்மன் சன்னதிகள் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அகஸ்ட்டஸ்
அகட்டசு (செப்டெம்பர் 23, கிமு 63 – ஆகத்து 19, கிபி 14) ரோமப் பேரரசை ஆண்டவர். கையசு ஒக்டேவியசு துரினசு என்னும் இயற்பெயர் கொண்ட இவரை, இவரது பெரிய தந்தையான ஜூலியஸ் சீசர் கிமு 44 ஆம் ஆண்டில் தத்து எடுத்துக்கொண்டார். அதன் பின்னர் இவர் கையஸ் ஜூலியஸ் சீசர் ஒக்டேவியஸ் எனப்பட்டார். ஒக்டேவியஸ் கிமு 27 ஆம் ஆண்டிலிருந்து கிபி 14 ஆம் ஆண்டில் அவர் இறக்கும் வரை ரோமப் பேரரசை ஆண்டு வந்தார். கிமு 44 ஆம் ஆண்டில் ஜூலியஸ்சீசர் கொலை செய்யப்பட்ட பின்னர் கிமு 43ல் ஒக்டேவியஸ், மார்க் ஆன்டனி, மார்க்கஸ் ஏமிலஸ் லெப்பிடஸ் ஆகியோருடன் இணைந்து ஒரு அரசியல் முக்கூட்டணியை அமைத்துக் கொண்டு ஒரு இராணுவச் சர்வாதிகார ஆட்சியை நடத்தி வந்தனர்.. இது வரலாற்றாளர்களால் இரண்டாவது முக்கூட்டணி (Second Triumvirate) என அழைக்கப்படுகின்றது. இம் முக்கூட்டணியின் ஒரு உறுப்பினராக அகஸ்ட்டஸ், ரோமையும் அதன் மாகாணங்கள் பலவற்றையும் ஆண்டு வந்தார். காலப்போக்கில், அதிகாரப் போட்டி காரணமாக இம் முக்கூட்டணி சிதைந்து போயிற்று. லெப்பிடஸ் நாடுகடத்தப்பட்டார். கிமு 31 ஆம் ஆண்டில் ஒக்டேவியனுடன் ஆக்டியப் போரில் ஏற்பட்ட தோல்வியைத் தொடர்ந்து மார்க் ஆன்டனி தற்கொலை செய்து கொண்டார். முக்கூட்டணியி சிதைவுக்குப் பின்னர், ரோமக் குடியரசைப் பெயரளவில் மீளமைத்த அகஸ்டஸ், அரசாங்க அதிகாரத்தை செனட் அவைக்குக் கொடுத்திருந்தாலும், நடைமுறையில் தானே அதிகாரம் முழுவதையும் வைத்திருந்தார். பல ஆண்டுகளாக இடம்பெற்ற படிப்படியான நடவடிக்கைகள் மூலம் குடியரசாக இருந்த ரோம், ஒரு தனி மனிதனின் ஆளுகைக்கு உட்பட்டுப் பின்னர் ரோமப் பேரரசு ஆனது.
ரோமக் குடியரசில், ரோமச் சர்வாதிகாரி என்ற பதவி இருந்ததுபோல, ரோமப் பேரரசன் என்னும் பதவி சட்ட அடிப்படையில் இருக்கவில்லை. ரோமச் சர்வாதிகாரி என்னும் பதவியை முன்னர் ஜூலியஸ் சீசரும், சுல்லாவும் வகித்திருந்தனர். மக்கள் இப்பதவியை ஏற்கும்படி கூறியபோதும் அகஸ்ட்டஸ் அதனை ஏற்கவில்லை. வாழ்க்கைக் காலம் முழுவதற்குமாக சில அதிகாரங்கள் செனெட்டினால் சட்டமுறையில் அகஸ்ட்டசுக்கு வழங்கப்பட்டிருந்தன. கிமு 23 வரை அகஸ்டஸ் கொன்சல் பதவியை வகித்து வந்தார். அகஸ்ட்டசின் அதிகார வளர்ச்சிக்குப் பின்னணியில், நிதிநிலை வளர்ச்சி, பிற நாடுகளைப் கைப்பற்றியதன் மூலம் கிடைத்த வளங்கள், படைவீரர்களின் விசுவாசம், மக்களிடையே அவருக்கு இருந்த மதிப்பு போன்ற பல காரணங்கள் இருந்தன.
பெயர்
அகஸ்டஸ் (/ ɔːɡʌstəs /; தொன்மையான இலத்தீன்: [awɡʊstʊs]) இவருடைய வாழ்நாளில் இவர் பல்வேறு பெயர்களால் அழைக்கப்பட்டார்.
ஆரம்பகால வாழ்க்கை
இவருடைய தந்தை வழிக் குடும்பம் வேலட்டரி நகரில் இருந்தனர். அஃது உரோம் நகரிலிருந்து சுமார் நாற்பது கிலோமீட்டர் தொலைவில் உள்ளது.அகஸ்டஸ்  கி.மு செப்டம்பர் 23 -ல் உரோம் நகருக்கு அருகில் உள்ள  ஆக்ஸ் ஹெட் என்ற இடத்தில் பிறந்தார். கயஸ் ஆக்டேவியஸ் துரினஸ் என்ற பெயர் அவருக்கு வழங்கப்பட்டது.
கி.மு 59 ல், இவருக்கு நாண்கு வயதாக இருந்தபோது, இவரது தந்தை காலமானார். இடது|thumb|கி.மு 44 ல் உள்ள இந்த நாண்யட்க்தின் ஒரு பகுதியானது சீஸரையும் மற்றொறு பகுதியானது [[வீனஸ் கடவுளையும் குறிக்கிறது. ]] அவரது தாயார் சிரியாவின் முன்னாள் ஆளுநரான லூசியஸ் மாரியஸ் பிலிப்பன்ஸ் என்பவரை மணந்தார். பிலிப்பீன்சு பேரரசர் அலெக்சாந்தரிடம் பதவிவிலகுமாறு கேட்டுக்கொண்டார் பின்பு கி.மு 56 ல் தூதராக தேர்வு செய்யப்பட்டார்.
பதவியேற்பின் பின்னணி
இவரின் வளர்ப்புத் தந்தையான ஜூலியஸ் சீசர் அறிவிக்கப்படாத சர்வாதிகாரி போல ரோமில் செயல்பட்டார். கிரிகோரியன் காலெண்டர் மாற்றத்திற்கு உள்ளானது. கிரேக்கமெங்கும் சீசரின் பெரும் சிலைகள் எழுப்பப்பெற்றன. நாணயங்களில் சீசரின் உருவம் பொறிக்கப்பட்டது. இதனால் வருத்தமுற்ற சீசரின் உடனிருந்த பலர் சீசரை கொல்ல திட்டமிட்டனர். கி.மு. 41 ல் மார்கஸ் ப்ரூடஸ், சர்விலஸ் காஸ்கா, காசியஸ் லான்ஜினஸ் என பலர் இணைந்து சீசரை கத்தியால் குத்திக் கொன்றனர். பாம்பேயின் சிலை கீழே சீசர் விழும் பொழுது அவருடைய உடலில் முப்பத்தைந்து கத்திக் குத்துக் காயங்கள் இருந்தன. அப்பொழுது சீசரின் வளர்ப்பு மகனான அக்டேவியஸ் பதினெட்டு வயதுடையவராக இருந்தார்.
ஜூலியஸ் சீசர் இறந்த பின் ரோமக் குடியரசின் ஆட்சியைப் பிடிப்பதில் தளபதிகளுக்கும், அரசியல் தலைவர்களுக்கும் இடையே பல காலம் கடும் போராட்டம் நடந்தது. ஜீலியசு சீசரின் தளபதிகள் பலர் அகசுடசு சீசரின் வயதோடு அதிக அரசியல் அனுபவத்தை கொண்டிருந்தனர். தன் வளர்ப்புத் தந்தையின் காலத்தில் அதிகாரமிக்க தளபதிகளை எல்லாம் நண்பராக்கிக் கொண்டார். எதிர்த்தவர்கள் மேல் போர் தொடுத்து வெற்றி பெற்றார். அந்தோனி என்ற தளப்தி மட்டும் இன்னும் எஞ்சியிருந்தார். அந்தோனியுடன் சீசர் ஒப்பந்தம் செய்து கொண்டு ரோமக் குடியரசின் கிழக்குப் பகுதியை அந்தோனிக்கு கொடுத்து விட்டு மேற்குப் பகுதியை சீசர் எடுத்துக் கொண்டார். இருவருக்குமிடைய சில ஆண்டுகள் வரை அமைதியற்ற போர் நிறுத்தம் நிலவியது. அதுவரைக்கும் குடியரசாக இருந்த ரோம் மீண்டும் முடியராசுகளாய் பிரிந்தன.
ஆக்டேவியன் போர்
அந்தோனிக்கும் சீசருக்கும் போர் நிறுத்தம் நிலவிய காலத்தில் அந்தோனி எகிப்திய அரசியான கிளியோபாட்ராவின் அழகில் மயங்கி ஆட்சியில் கவனம் செலுத்தாமல் இருந்தார். அந்நேரங்களில் சீசர் தனக்கான படை பலங்களையும் அரசியல் பலங்களையும் அதிகரித்துக் கொண்டார். கி. மு. 32ஆம் ஆண்டில் இருவருக்கும் போர் மூண்டது. கி.மு. 31ஆம் ஆண்டில் அப்போரின் தொடர்ச்சியான ஆக்டியம் கடற்சமர் ஏற்பட்டது. அதில் அந்தோனி ஐநூறு கப்பல்களை வைத்திருந்தார். அவற்றில் 230 கப்பல்கள் நல்ல கட்டமைப்புடனும் உயர் கண்கானிப்பு கோபுரங்களோடும் அமைந்திருந்தன. சீசரிடம் 250 கப்பல்களே இருந்தன. ஆனாலும் சீசரின் கடற்படையே வெற்றி பெற்றது. கிளியோபாட்ராவும் அந்தோனியும் தற்கொலை செய்து கொண்டனர். மேற்குப்பகுதிகளும் கிழக்குப் பகுதிகளும் இணைந்து ரோமப் பேரரசு உருவெடுத்தது.
தமிழகத் தொடர்பு
thumb|இடது|216px|புதுக்கோட்டையில் கிடைத்த ரோமானிய அகசுடசு மன்னரின் நாணயம்
இவர் சங்ககால தமிழகத்தோடு வைத்திருந்த வணிக தொடர்பினை தமிழகத்தில் கிடைத்த இவரது நாணயங்கள் உறுதிப்படுத்துகின்றன. சங்க இலக்கியத்திலும் யவனர் என்ற சொல் இவர்களையும் குறிப்பதாக உள்ளது. நிகோலசு தமாசுகசு என்பவர் இந்த அகஸ்ட்டஸ் கால ரோமப் பேரரசின் வரலாற்றியல் மற்றும் தத்துவவியல் அறிஞர்களில் ஒருவர். இவர் தன் இறுதி நாட்களில் 144க்கும் மேற்பட்ட உலக வரலாற்று நூல்களை எழுதியுள்ளார். ஸ்டிரேபோ எழுதிய குறிப்புகளில் பாண்டியர் சார்பில் ஒரு தூதுவன் கி.பி. 13ஆம் ஆண்டில் இந்த அகஸ்ட்டஸ் மன்னரவைக்கு தூதனாக வந்தான் எனவும் அவனை நிகோலசு தமாசுகசு அகசுடசு சார்பில் சந்தித்தார் எனவும் குறிப்பிடுள்ளார்.
ஆகத்து மாதம்
ஆகத்து மாதம் என்பது அகஸ்டஸ் என்ற இவருடைய காலத்திற்குப் பிறகே இந்தப் பெயர் பெற்றது. அதுவரையில் இது செக்ஸ்டைல்ஸ் (ரோமன் நாள்காட்டியில் இலத்தீன் எழுத்துகள் சிக்ஸ் என்பது செக்ஸ் என்று ஆனது) என்று அழைக்கப்பட்டது. யூலியசு சீசரின் பெயர்க்காரண்மாக இருக்கும் சூலை மாதத்திற்குச் சமமாக வேண்டுமென்று ஆகஸ்டு மாதத்திற்கும் 31 நாட்கள் வேண்டுமென்றே வைக்கப்ப்பட்டதாக ஒரு கதை ஒன்றும் இருந்து வந்தது. ஆனால் இது 13ம் நூற்றாண்டைச் சேர்ந்த வரலாற்று அறிஞர் ஜோகன்னஸ் டி சாக்ரொபோஸ்கோ என்பவரின் கண்டுபிடிப்பு ஆகும்.
மேற்கோள்கள்
பகுப்பு:கிமு 63 பிறப்புகள் பகுப்பு:14 இறப்புகள் பகுப்பு:உரோமைப் பேரரசர்கள்
ஈசா (திரைப்படம்)
ஈசா (Eesa) 2009 ஆம் ஆண்டு விக்னேஷ் மற்றும் லக்சனா நடிப்பில், பால கணேசா இயக்கத்தில், ஜே. ஜெயகிருஷ்ணன் தயாரிப்பில், ஹரன் இசையில் வெளியான தமிழ் திரைப்படம்.
கதைச்சுருக்கம்
தன் மனைவியின் இறப்புக்குக் காரணமானவர்களை ஒவ்வொருவராகக் கொன்று தன் குடிசையில் புதைக்கிறான். தன் ஆட்கள் ஒவ்வொருவராக இறப்பதைக் கண்டு அதிர்ச்சியடையும் அண்ணாச்சி, அதற்குத் தன் எதிரிகள்தான் காரணம் என்று கருதி அவரின் எதிரிகளைக் கொல்கிறார். ஆனால் அந்தக் கொலைகளைச் செய்வது ஈசா என்று தெரிந்து காவல்துறையில் புகாரளிக்கிறார். அண்ணாச்சியை ஈசா எப்படி பழிதீர்த்தான் என்பது மீதிக்கதை.
இசை
படத்தின் இசையமைப்பாளர் ஹரன். பாடலாசிரியர்கள் நா. முத்துக்குமார், யுகபாரதி மற்றும் மதுரகவி. இப்படத்தின் பாடல் வெளியீட்டு நிகழ்வு சென்னை காமராஜர் அரங்கத்தில் நடந்தது. ஏ. ஆர். ரகுமான், தங்கர் பச்சான், ஜீவா மற்றும் கரண் தலைமையில் நடைபெற்றது. நடிகர் ரஜினிகாந்த் அனுப்பிய வாழ்த்துக் கடிதத்தை இசையமைப்பாளர் ஹரனின் தந்தை ஸ்ரீதர் வாசித்துத் தெரியப்படுத்தினார்.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள்
நவ்தீப்
நவ்தீப் (பிறப்பு: 1986 ஜனவரி 26) ஒரு இந்தியத் திரைப்பட நடிகர். இவர் 2004ஆம் ஆண்டு ஜெய் என்ற தெலுங்குத் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து 2005ஆம் ஆண்டு அறிந்தும் அறியாமலும் என்ற தமிழ் திரைப்படத்தில் நடித்தார்.
ஆரம்ப வாழ்க்கை
நவ்தீப் ஜனவரி 26 1986ஆம் ஆண்டு ஐதராபாத்து, ஆந்திர பிரதேசம், இந்தியாவில் பிறந்தார்.
வெளி இணைப்புகள்
பகுப்பு:1986 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:வாழும் நபர்கள்
ஆத்திசூடி விருத்தியுரை
ஆத்திசூடி விருத்தியுரை என்னும் நூல் சாமிநாதையர் என்பவரால் எழுதி வெளியிடப்பட்டுள்ளது. இது ஒரு விரிவான நூல்.
அடிக்குறிப்பு
பகுப்பு:19 ஆம் நூற்றாண்டுத் தமிழ் நூல்கள்
சாந்தி பிரசாத் பட்
வெளியீடுகள்
இவர் இந்தி மொழி மற்றும் ஆங்கிலத்தில் எழுதிய சில நூல்கள்:
வெளி இணைப்புகள்
பகுப்பு:1934 பிறப்புகள் பகுப்பு:சமோலி மாவட்டம் பகுப்பு:காந்தி அமைதிப் பரிசு பெற்றவர்கள் பகுப்பு:ரமோன் மக்சேசே விருது பெற்றோர் பகுப்பு:பத்ம பூசண் விருது பெற்றவர்கள் பகுப்பு:உத்தராகண்டு நபர்கள் பகுப்பு:சுற்றுச்சூழல் செயற்பாட்டாளர்கள்
மீரா (கவிஞர்)
மீரா என்ற '''மீ. ராசேந்திரன்''' 1938 ஆம் ஆண்டு சிவகங்கையில் பிறந்தவர். சிவகங்கைக் கல்லூரியில் படித்து அங்கேயே பேராசிரியராகவும் பணியாற்றியவர்.கவிஞர்.மீரா என அண்ணா ராசேந்திரனுக்கு பெயர் சூட்டினார்.
சான்றாவணங்கள்
பகுப்பு:தமிழகக் கவிஞர்கள் பகுப்பு:1938 பிறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:சிவகங்கை மாவட்ட நபர்கள் பகுப்பு:வாழும் நபர்கள்
9 (எண்)
காரணிகள்
ஒன்பதின் நேர்க் காரணிகள் 1, 3, 9 என்பனவாகும்.
மேற்கோள்கள்
பகுப்பு:எண்கள் பகுப்பு:முழு எண்கள்
தாமஸ் வில்லியம் ரைஸ் டேவிட்ஸ்
தாமஸ் வில்லியம் ரைஸ் டேவிட்ஸ் (Thomas William Rhys Davids) (மே 12, 1843 - டிசம்பர் 27, 1922) பிரித்தானியாவைச் சேர்ந்த பாளி மொழி அறிஞராவார். பாளி நூற் சபை (Pali Text Society) தொடக்கி வைத்தவரும் இவரே. இவர் பாடசாலையில் இலத்தீன் மொழியைச் சிறப்பாகக் கற்றவர். நிர்வாக சேவையில் சேரவிரும்பிய இவர் ஜெர்மனியிலுள்ள பிரெஸ்லோவில் (Breslau) சமஸ்கிருதம் படித்தார். அங்கே தனது செலவுக்காக ஆங்கிலம் கற்பித்து வந்தார். 1863 ஆம் ஆண்டு இங்கிலாந்து திரும்பிய இவர் நிர்வாக சேவைப் பரீட்சைக்குத் தோற்றி அதில் வெற்றிபெற்றார்.
இலங்கையில் பணி
இவருக்கு இலங்கையில் நீதிவானாகப் (Magistrate) பணி புரிய வாய்ப்புக் கிடைத்தது. இலங்கையின் காலி நகரத்தில் இவர்முன் விசாரணைக்கு வந்த வழக்கொன்றில் முன்வைக்கப்பட்ட ஆவணம் ஒன்றின்மூலம், பாளி மொழி பற்றி அறிய நேர்ந்தது. 1871 ஆம் ஆண்டில், இலங்கையின் அனுராதபுரம் நிர்வாகப் பிரிவைச் சேர்ந்த நுவரகலாவய என்னும் இடத்திற்கு உதவி அரசாங்க அதிபராகப் பணி மாற்றப்பட்டார். அக் காலத்தில் ஆளுனராக (Governor) இருந்த சர் ஹெர்குலிஸ் ரொபின்சன் (Hercules Robinson) என்பார் 1868 இல் தொல்லியல் கமிஷனை உருவாக்கியிருந்தார். இதன் மூலம் இலங்கையின் பண்டைய தலைநகரமான அநுராதபுரத்தில் நடைபெற்ற தொல்லியல் அகழ்வாய்வுகளில் ரைஸ் டேவிட்ஸ் ஆர்வம் காட்டிவந்தார். கல்வெட்டுக்களையும், கையெழுத்துப்பிரதிகளையும் சேகரித்து வந்த இவர் 1870-1872 காலப் பகுதியிலிருந்து அரச ஆசியக் கழகத்தின் (Royal Asiatic Society) இலங்கைக் கிளையின் இதழ்களில் அவை பற்றிக் கட்டுரைகளும் எழுதினார். இக் காலத்தில் உள்ளூர் மொழியான சிங்களத்தையும் கற்றுக்கொண்ட இவர் உள்ளூர் மக்களுடன் நெருக்கமாகப் பழகி வந்தார்.
மேலதிகாரியுடன் கருத்து வேறுபாடு
இவரது மேலதிகாரியாக இருந்த சி. டப்ளியூ. டுவைனம் (C. W. Twynham) என்பவருடன் ஏற்பட்ட கருத்து வேறுபாடுகளைத் தொடர்ந்து, இவர் மீது விசாரணைகள் நடத்தப்படுக் குற்றவாளியாகக் காணப்பட்டதன் பேரில் இவரது நிர்வாக சேவைத் தொழிலும், இலங்கை வாழ்க்கையும் சடுதியாக முடிவுக்கு வந்தன. பின்னர் இவர் சட்டம் படித்துச் சிறிது காலம் சட்டத்தொழில் புரிந்தார். இக் காலத்திலும் இலங்கையின் கல்வெட்டுக்கள் தொடர்பான கட்டுரைகளையும் மொழிபெயர்ப்புக்களையும் தொடர்ந்து எழுதிவந்தார். இவற்றுள் மாக்ஸ் முல்லரால் தொகுக்கப்பட்ட பல தொகுதிகளைக் கொண்ட பாரிய நூலான கிழக்கத்தியப் புனித நூல்கள் (Sacred Books of the East) தொகுப்புக்கு அவர் எழுதியவை குறிப்பிடத்தக்கவை.
இலண்டனில் டேவிட்ஸ்
ரைஸ் டேவிட்ஸ், 1882 ஆண்டிலிருந்து 1904 ஆண்டுவரை இலண்டன் பல்கலைக் கழகத்தில் பாளி மொழிப் பேராசிரியராகப் பணிபுரிந்தார். இப் பதவிக்கு, விரிவுரைகளுக்கான கொடுப்பனவு தவிர நிரந்தரமான சம்பளம் எதுவும் கிடையாது. 1905 இல், மான்செஸ்டர் பல்கலைக்கழகத்தில் ஒப்பியல் சமயத் துறையின் (Comparative Religion) தலைமைப் பொறுப்பை ஏற்றுக்கொண்டார். டேவிட்ஸ், இங்கிலாந்தில், தேரவாத பௌத்தம் மற்றும் பாளி தொடர்பான துறையை வளர்த்து எடுப்பதில் பல வழிமுறைகளைக் கையாண்டார். பெரிய பிரித்தானியாவின் ஆசியக் கழகத்தின் (Asiatic Society of Great Britain) துணையுடன், இந்திய மொழிகள் மற்றும் இலக்கியங்களின் கல்விக்குப் பிரித்தானிய அரசாங்கம் கூடுதல் நிதி ஒதுக்கீடு செய்யவேண்டும் என்று வாதிட்டுவந்தார். இந்தியாவில் பிரித்தானியாவின் பிடியை வலுவாக வைத்திருப்பதற்கு இது எவ்வாறு உதவும் என்பதற்கான பல்வேறு காரணங்களை எழுத்து மூலமாகவும், விரிவுரைகளூடாகவும் தீவிரமாக முன்வைத்தார்.
ஆரிய இனவாதக் கொள்கை
சாதாரண மக்களுடைய கவனத்தை இதன்பால் திருப்புவதற்கான இவரது முயற்சியின் ஒரு பகுதியாக, இனவாத அடிப்படையில் அமைந்த ஆரிய இனக் கொள்கையை முன்னிறுத்திப் பல விரிவுரைகளை ஒழுங்கு செய்தார். இதன்மூலம், பிரித்தானியர், சிங்களவர் மற்றும் புத்தரின் இனத்தவர் எல்லோரும் ஒரே ஆரிய இனத்தைச் சேர்ந்தவர்கள் என வாதிட்டுவந்தார். இவருடைய நோக்கு, மாக்ஸ் முல்லரின் இனவாதக் கோட்பாடுகளுடன் ஓரளவு ஒத்திருந்ததாயினும், இருவரும் இதனைப் பயன்படுத்திய முறையில் வேறுபாடுகள் காணப்பட்டன. டேவிட்ஸ், பிரித்தானியர்களுக்குப் புத்தரின் கோட்பாடுகளுடன் இயல்பான தொடர்பு உண்டு என நிறுவுவதற்கு இக் ஆரிய இனக் கோட்பாடுகளைப் பயன்படுத்த முயன்றார். இதன் காரணமாக இவர் பலரின் கண்டனத்துக்கு உள்ளானார்.
வெளியிணைப்புகள்
பகுப்பு:இந்தியவியலாளர்கள் பகுப்பு:1843 பிறப்புகள் பகுப்பு:1922 இறப்புகள்
குடலிறக்கம்
குடலிறக்கம் என்பது ஒரு உறுப்பில் அல்லது சாதாரணமாக உறுப்பில் இருக்கும் துவாரத்தின் வழியாக உறுப்பின் தசைச்சுவரில் ஏற்படும் புடைப்பு ஆகும். ஒரு ஹையாடல் குடலிறக்கம் என்பது உதர விதானத்தில் உணவுக்குழாய் திறப்பின் வழியாக மார்பிடைச்சுவருக்குள் வயிற்றுப் புடைப்புகள் மேல்நோக்கி இருக்கும் போது ஏற்படுகிறது.
நோய்க்குறி உடலியக்கவியல்
பெருமளவில் மிகவும் பொதுவான குடலிறக்கம் அடிவயிற்றில் உருவாகிறது. குறிப்பிட்ட இடத்தில் உள்ள துவாரத்தினுள் அடிவயிற்றுச் சுவற்றில் ஏற்படும் பலவீனம் அல்லது கொழுப்பேறிய திசு அல்லது அடிவயிற்று உறுப்புகள் வயிற்று உள்ளுறையால் சூழப்பட்டிருப்பதன் மூலமாக ஏற்படும் "பழுது" ஆகியவற்றின் போது புடைப்பு ஏற்படலாம். மற்றொரு பொதுவான குடலிறக்கம் முதுகுத்தண்டு வட்டுகள் தொடர்புடையதாக இருக்கிறது. மேலும் அடிமுதுகு நரம்புவலிக்கு காரணமாகிறது.
குடலிறக்கம் அது காணக்கூடிய அல்லது தொட்டு உணரக்கூடிய வீக்கம் உள்ள இடத்தில் வலியை ஏற்படுத்தலாம் அல்லது ஏற்படுத்தாமலும் இருக்கலாம் அல்லது சில நோயாளிகளில் உறுப்புக்களில் அழுத்தத்தின் காரணமாக அவை குடலிறக்கத்தில் "சிக்கிக்கொண்டு" மிகவும் தெளிவற்ற அறிகுறிகள் ஏற்படலாம். சிலநேரங்களில் உறுப்பு செயல் பிறழ்ச்சி ஏற்படலாம். கொழுப்புடைய திசு பொதுவாக முதலில் குடலிறக்கத்தை ஏற்படுத்துகிறது. ஆனால் அது உறுப்பைத் தொடர்ந்து அல்லது உறுப்புடன் சேர்ந்து இருக்கலாம்.
பெரும்பாலான நேரங்களில் குடலிறக்கம் உறுப்பு இருக்கும் இடத்தின் பிரிவுகளில் அழுத்தம் அதிகரிக்கும் போது மற்றும் எல்லை பலவீனமாகவோ அல்லது உறுதியற்றோ இருக்கும் போது உருவாகிறது.
பண்புகள்
குடலிறக்கங்கள் அவற்றின் உடற்கூறியல் இடங்களுக்கு ஏற்றவாறு வகைப்படுத்தப்படுகின்றன:
பின்வருவன இதற்கு எடுத்துக்காட்டுகளாகும்:
மேற்கண்ட ஒவ்வொரு குடலிறக்கங்களும் பின்வரும் பல்வேறு அம்சங்களின் பண்பியல்புகளைக் கொண்டிருக்கலாம்:
எஸ். டி. ஆதித்யன்
'''எஸ். டி. ஆதித்தியன்''' (27 மே 1904 - 1981) தமிழக அரசியல்வாதி. திராவிட முன்னேற்றக் கழகம் கட்சியைச் சேர்ந்தவர்.
குடலிறக்கம்
பண்புகள்
சீரற்றவை ஏற்பட்டால் குடலிறக்கங்கள் பல்வேறு சிக்கல்களை உருவாக்கிவிடலாம் (இதனால் அவை சிக்கலுள்ளவை அல்லது சிக்கலற்றவை எனப் பிரிக்கப்படுகின்றன):
எஸ். டி. ஆதித்யன்
இவர் திருநெல்வேலி மாவட்டத்தில் பெருமாள்புரம் என்ற இடத்தில் பிறந்தார். அவர் இங்கிலாந்தில் பயின்றார், 1933 ஆம் ஆண்டில் கோவிந்தம்மாளை திருமணம் செய்து கொண்டார். அவர் சிங்கப்பூரில் மிகவும் செல்வந்த வணிகரின் மகள் ஆவார்.
குடலிறக்கம்
சிகிச்சை
பொதுவாக உறுப்பு செயலிழப்பு, திசு அழுகல், பல்லுறுப்பு செயலிழப்புக் குறைபாடு மற்றும் மரணம் போன்ற சிக்கல்களைத் தவிர்ப்பதற்கு குடலிறக்கங்களை விரைவில் குணப்படுத்திக் கொள்ள அறிவுறுத்தப்படுகிறது. மிகவும் அடிவயிறு சார் குடலிறக்கங்களை அறுவை சிகிச்சையின் மூலம் குணப்படுத்த முடியும். மேலும் உடல் நலம் திரும்ப சாதாரண நிலைக்கு வர அரிதாகவே வாழ்க்கைமுறையில் நீண்ட-கால மாற்றங்கள் தேவைப்படும். சிக்கலற்ற குடலிறக்கங்கள் அடிப்படையாக பின்னால் அழுத்துவதன் மூலமாக அல்லது குடலிறக்கத் திசுவைக் "குறைத்து" மற்றும் பின்னர் தசைத் திசுவில் பலவீனத்தைச் சீர்படுத்தல் மூலமாக குணப்படுத்தலாம் (இந்த அறுவை சிகிச்சை ஹெர்னியோர்ரபி என அழைக்கப்படுகிறது). சிக்கல்கள் ஏற்பட்டால். அறுவை மருத்துவர் குடலிறக்க உறுப்பின் செயல்பாட்டை ஆராய்வார். மேலும் தேவைப்பட்டால் உறுப்புக்களில் சில பகுதிகளை நீக்க வேண்டியிருக்கும்.
எஸ். டி. ஆதித்யன்
1961 ல் இருந்து சன் காகித ஆலையின் இயக்குனராக பணியாற்றினார். சட்டப்படி வழக்கறிஞராகவும் இந்திய உச்ச நீதிமன்றத்தில் வழக்கறிஞராகவும் பணியாற்றினார். 1945-1947 இடையே மத்திய நாடாளுமன்ற உறுப்பினராக பணியாற்றினார். 1952-1957 ஆண்டுகளில் தமிழ்நாடு சட்டமன்ற உறுப்பினராகவும் பணியாற்றினார். 1952 தேர்தலில் திருச்செந்தூர் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
குடலிறக்கம்
சிகிச்சை
ஆதாரம் சார்ந்த சோதனை தொடக்கத்தில் இந்த இழுவிசையற்ற முறைகள் பழைய தையலிட்டு சரிப்படுத்தும் முறைகளைக்காட்டிலும் குறைவான திரும்ப நிகழும் சதவீதம் மற்றும் வேகமான குணப்படுத்தல் காலத்தைக் கொண்டவையாக இருக்கின்றன எனக் கருத்துத் தெரிவிக்கப்பட்டது. எனினும் மெஷ் பயன்பாட்டில் கிருமிகள் பரவியதற்கான அதிக நிகழ்வுகள் இருப்பதற்காக புரோஸ்த்தெடிக் மெஷ் பயன்பாட்டில் தோன்றுவதாக நேசனல் இண்ஸ்டிட்யூட் ஆஃப் ஹெல்த்துக்கான ஆய்வுத்தலைப்பாக எடுத்துக்கொள்ளப்பட்டது.
எஸ். டி. ஆதித்யன்
மேற்கோள்கள்
பகுப்பு:1904 பிறப்புகள் பகுப்பு:1981 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
குடலிறக்கம்
சிகிச்சை
மெஷ் கிருமிதொற்றுக்குத் தொடர்புடைய காரணிகளைக் கண்டறிவதற்கு ஒரு ஆய்வு மேற்கொள்ளப்பட்டது. மேலும் அதில் நோய் எதிர்ப்பாற்றல் குறைத் தடுப்பாற்றல் அமைப்புகள் (நீரிழிவு போன்ற) அதற்கு காரணமாக இருந்ததாகக் கண்டறியப்பட்டது. மேலும் மெஷ் திரும்புப் பெறுதல் மற்றும் பிரிவு நடவடிக்கை வழக்குகள் ஆகியவற்றிற்கான தலைப்பாக மாறியிருக்கிறது.
பெருமளவில் சில சரிபடுத்துதல்கள் லேபராஸ்கோப்ஸ் மூலமாக செயல்படுத்தப்படுகின்றன.
லேபராஸ்கோபிக் அறுவை சிகிச்சை "குறைந்தளவு துளையிடும்" அறுவை சிகிச்சையாகவும் குறிப்பிடப்படுகிறது. இதில் கேமரா மற்றும் உபகரணங்கள் நுழைப்பதற்காக ஒன்று அல்லது ஒன்றுக்கு மேற்பட்ட சிறிய வெட்டுக்கள் தேவை. இது வழக்கமான "திறந்த" அல்லது "நுண்ணிய" அறுவை சிகிச்சைக்கு எதிரானதாகும். அதில் நோயாளியில் உடம்புக்குள் அறுவை மருத்துவரின் கை நுழையும் அளவிற்கு பெரிய வெட்டுக்கள் தேவை. தற்காப்பு மற்றும் தவறான வழிகாட்டு வார்த்தை நுண்ணிய அறுவை சிகிச்சை என்பது திறந்த அறுவை சிகிச்சையில் பயன்படுத்தப்படும் மிகவும் பெரிய கருவிகளுக்குக் குறிப்பிடப்படுகிறது.
பல நோயாளிகள் ஓரிரு நாள் அறுவை சிகிச்சை மையங்களின் வழியாக நிர்வகிக்கிறார்கள். மேலும் அவர்கள் அவர்களது பணிக்கு ஓரிரு வாரங்களில் திரும்ப முடிகிறது. என்றாலும் அவர்களுக்கு தீவிர நடவடிக்கைகள் நீண்ட காலத்திற்குத் தடைசெய்யப்படுகின்றன. மெஷ் மூலமாக அவர்களது குடலிறக்கத்தை சரிப்படுத்திக்கொண்ட நோயாளிகள் சில தினங்களில் குணமடைவார்கள். அறுவை சிகிச்சை சிக்கல்கள் 10% வரை இருப்பதாக தோராயமாக மதிப்பிடப்பட்டுள்ளது. ஆனால் அவற்றில் பெரும்பாலானவற்றைச் சுலபமாகக் கண்டறிய முடியும். அவற்றில் அறுவை சிகிச்சை செய்த இடத்தில் தொற்றுகள், நரம்பு மற்றும் இரத்தக் குழாய் காயங்கள், அருகில் உள்ள உறுப்புக்களுக்கு காயம் ஏற்படல் மற்றும் குடலிறக்கம் திரும்ப ஏற்படல் உள்ளிட்டவையும் அடங்கும்.
தனிப்பட்ட குடலிறக்கங்கள்
விளையாட்டு வீரரின் குடலிறக்கம் என்பது அத்லெட்டுகளில் நீண்டகால கவட்டை வலியின் பண்புருக்கலைக் கொண்ட நோய்க்குறி ஆகும். மேலும் இது கவட்டைக் கால்வாயின் மேலோட்ட வளையத்தை விரிவாக்குகிறது. எனினும் இதில் உண்மையான குடலிறக்கம் ஏற்படாது.
கவட்டைக் குடலிறக்கம்
right|frame|மறைவான, இடுப்புதொடை நரம்பு கவட்டைக் குடலிறக்கத்தின் வரைபடம் (இடமிருந்து மையப் பார்வை). பெருமளவில் மிகவும் பொதுவான குடலிறக்கங்கள் (அனைத்து அடிவயிறு சார் குடலிறக்கங்களில் 75% வரை) கவட்டைக் குடலிறக்கங்கள் என்ற பெயரில் அழைக்கப்படுபவையே ஆகும். கவட்டைக் கால்வாயின் உடற்கூறியலில் மிகுதியான நுண்ணறிவுத் தேவையாக இருக்கிறது. கவட்டைக் குடலிறக்கங்கள் மேலும் மிகவும் பொதுவாக மறைமுகக் கவட்டைக் குடலிறக்கம் (2/3 ஆக இங்கு சித்தரிக்கப்பட்டுள்ளது), இதில் கவட்டைக் கால்வாய் அதன் நுழைவு வாயிலில் (உட்புற கவட்டை வளையம்) பிறவிப்பலகீனத்தின் மூலமாக நுழைகிறது மற்றும் நேரடிக் கவட்டைக் குடலிறக்க வகை (1/3), இங்கு குடலிறக்க உள்ளடக்கங்கள் கவட்டைக் கால்வாயின் பின்பக்கச் சுவரின் பலகீனமான பகுதியின் வழியாக அழுத்தப்பட்டு பிரிக்கப்படுகின்றன. கவட்டைக் குடலிறக்கங்கள் ஆண்கள் மற்றும் பெண்கள் ஆகிய இருபாலரிலும் மிகவும் பொதுவான வகை குடலிறக்கமாக இருக்கிறது. தொடைசார்ந்த குடலிறக்கங்கள் மிகவும் பொதுவாக ஆண்களை விட பெண்களுக்கு ஏற்படுகிறது. ஆனால் பெண்கள் தொடைசார்ந்த குடலிறக்கங்களை விட இன்னும் அதிகமான கவட்டைக் குடலிறக்கங்களால் பாதிக்கப்படுகிறார்கள்.
வெட்டுசார் குடலிறக்கம்
அரைகுறையாக குணப்படுத்தப்பட்ட அறுவை சிகிச்சைசார் வெட்டுக்காயங்களின் விளைவாக வெட்டுசார் குடலிறக்கம் ஏற்படுகிறது. வெண்கோட்டில் மைய உதரத்திறப்பு வெட்டுக்களில் இவை ஏற்படும் போது, அவை கீழ்ப்புற குடலிறக்கங்கள் என அழைக்கப்படுகின்றன. இதற்கு சிகிச்சை அளிப்பது மிகவும் வெறுப்பூட்டுவது மற்றும் கடினமானது ஆகும். ஏற்கனவே வீரியம் குறைக்கப்பட்ட திசுவைப் பயன்படுத்தி இது சரிசெய்யப்படுகிறது.
டையாபிராக்மேடிக் குடலிறக்கம்
right|frame|ஹையாடஸ் குடலிறக்கத்தின் வரைபடம் (குறுக்குப் பகுதி, முன்பக்கத்திலிருந்து பார்க்கப்பட்டது). அடிவயிற்றில் மிகுதியாக இருக்கும் (உட்புற) "டையாபிராக்மேடிக் குடலிறக்கம்", உதரவிதானத்தின் குறைபாடு மூலமாக மார்புத் துவாரத்தினுள் வயிறு அல்லது குடலின் பகுதி துருத்தியிருக்கும் போது ஏற்படுகிறது.
ஹையடஸ் குடலிறக்கம் இந்த வகையின் குறிப்பிட்ட மாற்று வடிவம் ஆகும். இதில் உணவுக்குழாய் வயிற்றைச் சந்திக்கும் (உணவுக்குழாய் ஹையடஸ்) வழக்கமான பாதை செயல்பாட்டுக் "குறைபாடாக" செயல்படுகிறது. மார்புக்குள் "குடலிறக்கத்துக்கு" (குறிப்பிட்டகாலத்துக்கு) வயிற்றின் அனுமதிக்கப்பட்ட பகுதியாக இது இருக்கிறது. ஹையடஸ் குடலிறக்கங்கள், மார்பினுள் குறைபாட்டின் மூலமாக இரையக உணவுக்குழாய் சந்திப்பு, அதற்குள்ளேயே சரிந்திருக்கும் "சரிவாகவோ " அல்லது சந்திப்பு தொடர்ந்து பொருந்தியிருக்கும் ஆனால் குறைபாட்டின் மூலமாக வயிற்றின் மற்ற பகுதிகள் இயக்கத்தில் இருக்கும் சரிவற்றதாகவோ (பாரா-எசோபஜியல் எனவும் அறியப்படுகிறது) இருக்கலாம். சரிவற்ற அல்லது பாரா-எசொபஜியல் குடலிறக்கங்கள் அபாயகரமானதாகும். அவை வயிற்றினை சுழற்றியும் தடை ஏற்படுத்தியும்விடலாம். சரிப்படுத்துதல் பொதுவாக அறிவுறுத்தப்படுகிறாது.
பிறவிசார் டையாபிராக்மேடிக் குடலிறக்கம் முற்றிலும் மாறுபட்ட சிக்கல் ஆகும். பிறக்கும் குழந்தைகளில் 2000 த்தில் 1 என்ற கணக்கில் இது ஏற்படுகிறது. மேலும் இதற்கு குழந்தை மருத்துவ அறுவை சிகிச்சை அவசியம். குடலுக்குரிய உறுப்புகளில் உதரவிதானம், பின்வெளிப்புறம்(போச்டாலெக்கின் முக்கோணத்தின் விளைவாக போச்டாலெக்கின் குடலிறக்கம் ஏற்படும்) அல்லது முன்னிடை-பின்புறமார்பெலும்பு (லார்ரி/மோர்காக்னியின் எலும்புத்துளையில் ஏற்படும் பிளவின் விளைவாக மோர்காக்னி-லார்ரி குடலிறக்கம் அல்லது மோர்காக்னியின் குடலிறக்கம் ஏற்படும்) ஆகிய பல்வேறு பகுதிகள் மூலமாக குடலிறக்கம் ஏற்படலாம்.
மற்ற அடிவயிற்று/கவட்டைக் குடலிறக்கங்கள்
பல உறுப்புக்கள் அல்லது உறுப்புக்களின் பகுதிகளில் பல நுண்துளைகள் மூலமாக குடலிறக்கம் ஏற்படலாம் என்பதால் அனைத்து ஒத்தச்சொற்கள் மற்றும் இடத்துக்குரியபெயர்களுடன் குடலிறக்கத்துக்கான பூரணமான பட்டியலை வழங்குவது மிகவும் கடினமானதாக இருக்கிறது. மேற்கண்ட கட்டுரை பெரும்பாலும் "உடலுள்ளுறுப்புக்குரிய குடலிறக்கங்களுடன்" தொடர்புடையதாகவே இருக்கிறது. இங்கு குடலிறக்கத்திசு அடிவயிற்று துவாரத்திற்குள் வளர்கிறது. மற்ற குடலிறக்க வகைகள் மற்றும் உடலுள்ளுறுப்புக்குரிய குடலிறக்கங்களின் வழக்கத்திற்கு மாறான வகைகள் அகரவரிசையில் கொடுக்கப்பட்டுள்ளது:
சிக்கல்கள்
குடலிறக்கத்தைச் சரிப்படுத்துவதற்காக பயன்படுத்தப்படும் மெஷ் ஏற்கமறுத்தல் உள்ளிட்ட அறுவை சிகிச்சைக்குப் பின்னர் சிக்கல்கள் ஏற்படலாம். மெஷ் ஏற்கமறுக்கும் நிகழ்வில், அந்த மெஷ்ஷை நீக்குவது மிகவும் சாத்தியமுள்ள தேவையாக இருக்கும். மெஷ் ஏற்கமறுத்தலைக் கண்கூடாகக் கண்டறிய முடியும். சிலநேரங்களில் மெஷ் வைக்கப்பட்ட பகுதியைச் சுற்றி உள்ளடங்கிய வீக்கம் மற்றும் வலி போன்றவை ஏற்படலாம். மெஷ் நீக்கப்பட்ட பிறகு வடுவிலிருந்து தொடர்ந்த கசிவு ஏற்படுவதற்கு சாத்தியம் இருக்கிறது.
தன்னுடல் தாங்கு திறன் பிரச்சினைகள்.
படங்கள்
பகுப்பு:கூகுள் தமிழாக்க மருத்துவக் கட்டுரைகள்
அறுகை
அறுகை என்பவன் ஓர் அரசன். அவன் 5-ஆம் பதிற்றுப்பத்துப் பாட்டுடைத் தலைவன் கடல் பிறக்கு ஓட்டிய செங்குட்டுவனுக்குக் 'கேளிர்' என்று குறிப்பிடப்படுகிறான். கேண்மை எனபது நட்பைக் குறிக்கும் நண்பரைக் 'கிளைஞர்' என்று வள்ளுவர் குறிப்பிடுகின்றார். இந்தச் சொல்லாட்சிகள் 'கேளிர்' என்னும் சொல்லை நண்பர் என்று கொள்ள இடம் தருகின்றன. அந்த அறுகை பிறரது கோட்டையைக் கைப்பற்றும் உழிஞைப்போரில் ஈடுபட்டு மோகூர் மன்னனை வென்றான். மோகூர் மன்னனின் பெயர் 'பழையன்' அறுகை வெற்றி பெற்றாலும், எப்படியோ பிடிபட்டுப் பழையனால் ஒளித்து வைக்கப்பட்டான். நண்பன் ஒளித்து வைக்கப்பட்டது கண்டு பொறாத செங்குட்டுவன் மோகூரைத் தாக்கி, மோகூர் மன்னனின் காவல்மரம் வேம்பை வெட்டித் தன் நாட்டுக்குக் கொண்டுவந்து முரசு செய்துகொண்டான். வெட்டிய வேப்பந் துண்டத்தை வரிசையாக யானைகளைக் கட்டி யானைஒழுகையால் இழுத்துவந்தான். போரில் இறந்த வீரர்களின் மனைவியர் தாம் களைந்தெறிந்த தலை முடிகளைக் கொண்டு கயிறு திரித்து அக் கயிற்றால் மரத்தைக் கட்டி இழுத்துவந்தான்.
அடிக்குறிப்பு
பகுப்பு:சங்ககால அரசர்கள்
எலிசபெத் கோசி
எலிசபெத் சூசன் கோசி (Elizabeth Susan Koshy)  இந்தியாவின் கேரளாவைச் சேர்ந்த இந்திய துப்பாக்கி சுடும் வீராங்கனை ஆவார். 1994 ஆம் ஆண்டு மே மாதம் 10 ஆம் தேதியன்று இவர் பிறந்தார். 2011 ஆம் ஆண்டு செருமனியில் நடைபெற்ற இளையோர் போட்டியில் இந்திய அணி ஆறாவது இடத்தில் இருந்தபோது பன்னாட்டு அளவில் எலிசெபத் அறிமுகமானார். அதே ஆண்டில் திருவனந்தபுரத்தில் நடைபெற்ற மாநில வெற்றியாளர் போட்டியில் எலிசெபத் கோசி ஐந்து தங்கப் பதக்கங்களை வென்றார். ஆசிய துப்பாக்கி சுடுதல் வெற்றியாளர் கோப்பை போட்டியில் வெள்ளி பதக்கம் வென்றார். 2013 மற்றும் 2014 உலகக் கோப்பை போட்டிகளில் எலிசெபத் கோசி  இந்தியாவைப் பிரதிநிதித்துவப்படுத்தினார். 2014 கிளாசுகோ பொதுநலவாய விளையாட்டுப் போட்டிகளில் பங்கேற்றார். 2015 தேசிய விளையாட்டுப் பெண்கள் 50 மீட்டர் துப்பாக்கி சுடும் போட்டியில் கோசி தங்கம் வென்றார், இது கேரளாவுக்கான முதல் போட்டியாகும். கடற்படையைச் சேர்ந்த அரியானாவின் சத்குரு தாசு என்பவரால் பயிற்சியளிக்கப்பட்டார். கொச்சியில் இருந்து வந்த இவர் தனது குழந்தைப் பருவத்தில் தேசிய துப்பாக்கி சுடும் போட்டியைப் பார்த்து இவ்விளையாட்டில் ஈடுபடத் தூண்டப்பட்டார்; இவருடைய தாத்தா ஒரு வேட்டைக்காரர் என்று ஒரு நேர் காணலில் இவர் தெரிவித்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:1994 பிறப்புகள் பகுப்பு:குறி பார்த்துச் சுடும் வீரர்கள் பகுப்பு:கேரள நபர்கள் பகுப்பு:இந்தியக் குறிவைத்து சுடுவோர்கள்
டிசுக்கவரி கொமுயுனிக்கேசன்சு
டிஸ்கவரி, இன்க். என்ற டிசுக்கவரி கொமுயுனிக்கேசன்சு (Discovery, Inc.) என்பது அமெரிக்க நாட்டு மக்கள் ஊடகம் ஆகும். இது இதன் தொலைக்காட்சி சேவைகளுக்கான பெரிதும் அறியப்படுகிறது. 1985 ஆம் ஆண்டு ஒரு அலைவரிசையுடன் தொடங்கிய இந்த நிறுவனம், 2009 இல் 100க்கும் மேற்பட்ட அலைவரிசைகளுடன், 170 நாடுகளில், 33 மொழிகளில் ஒளிபரப்புகிறது. இதற்கு 1.5 பில்லியன் மக்கள் நுகர்வோராக இருக்கின்றனர். இதன் தொலைக்காட்சி சேவைகளில் பல அறிவியல், தொழில்நுட்ப விடயங்களை பெரிதும் வழங்குகின்றனர். கல்வி சார்த பல நிகழ்ச்சிகளையும் வழங்குகிறது.
இது மே 2021 இல் ஏ டி அன்ட் டி இன் துணை நிறுவனமான வார்னர் மீடியா ஐ டிஸ்கவரி, இன்க். உடன் இணைக்கும் திட்டத்தை அறிவித்தது. இந்த பரிவர்த்தனை டிசம்பர் 2021 இல் ஐரோப்பிய ஆணையத்தால் அங்கீகரிக்கப்பட்டு ஏப்ரல் 8, 2022 அன்று வார்னர் புரோஸ். டிஸ்கவரி என்ற பெயரில் உருவாக்கப்பட்டது.
மேற்கோள்கள்
பகுப்பு:1985 நிறுவனங்கள் பகுப்பு:அமெரிக்க பொழுதுபோக்கு நிறுவனங்கள் பகுப்பு:அமெரிக்க ஊடக நிறுவனங்கள் பகுப்பு:நியூயார்க் நகரத்தை மையமாகக் கொண்ட ஊடக நிறுவனங்கள் பகுப்பு:பன்னாட்டுப் பெருநிறுவனங்கள் பகுப்பு:நாசுடாக்கில் பட்டியிலடப்பட்டுள்ள நிறுவனங்கள்
கொம்பன்குளம் ஊராட்சி
கொம்பன்குளம் ஊராட்சி (Kombankulam Gram Panchayat), தமிழ்நாட்டின் தூத்துக்குடி மாவட்டத்தில் உள்ள சாத்தாங்குளம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1652 பேர் ஆவர். இவர்களில் பெண்கள் 996 பேரும் ஆண்கள் 656 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இ. மு. வி. நாகநாதன்
மரு. '''இ. மு. வி. நாகநாதன்' (E. M. V. Naganathan'', சனவரி 31, 1906 - ஆகத்து 16, 1971) இலங்கையின் அரசியல்வாதியும், மருத்துவரும் ஆவார். இவர் 1960 முதல் 1970 வரை இலங்கை நாடாளுமன்றத்தில் நல்லூர் தேர்தல் தொகுதியின் இலங்கைத் தமிழரசுக் கட்சியின் உறுப்பினராகப் பதவியில் இருந்தார்.
அரசியலில்
நாகநாதன் கொழும்பு திரும்பி மருத்துவராகப் பணியாற்றினார். அகில இலங்கைத் தமிழ்க் காங்கிரஸ் கட்சியின் தலைவர் பொன்னம்பலத்தின் தீவிர ஆதரவாளராக இருந்த இவர் 1947 ஆம் ஆண்டில் அக்கட்சியின் செயலாளராகப் பணியாற்றினார். அதே ஆண்டில் மேலவை உறுப்பினராகத் தெரிவானார். பின்னர், அவர் காங்கிரசுக் கட்சியில் இருந்து விலகி இலங்கைத் தமிழரசுக் கட்சியில் இணைந்து அக்கட்சியின் முக்கிய உறுப்பினரானார். அக்கட்சியின் செயலாளராகவும் சில காலம் பணியாற்றினார். 1952, மற்றும் 1956 தேர்தல்களில் யாழ்ப்பாணம் தேர்தல் தொகுதியில் ஜி. ஜி. பொன்னம்பலத்தை எதிர்த்துப் போட்டியிட்டுத் தோல்வி அடைந்தார். மார்ச் 1960 தேர்தலில் தமிழரசுக் கட்சியின் சார்பில் நல்லூர் தேர்தல் தொகுதியில் போட்டியிட்டு வெற்றி பெற்றார். தொடர்ந்து சூலை 1960, 1965 தேர்தல்களிலும் நல்லூர் தொகுதியில் போட்டியிட்டு வெற்றி பெற்றார். 1966 ஆம் ஆண்டில் தமிழரசுக் கட்சியின் தலைவராகத் தெரிவானார். நாடாளுமன்றத்தில் தமிழரசுக் கட்சியின் கொள்கைக்காக வீராவேசத்துடன் ஆங்கிலத்திலும், தமிழ் மொழியிலும் பேசும் சிறந்த பேச்சாளராக விளங்கினார். அன்று நல்ல உடற்கட்டுடன், வலுவான தோற்றத்தைக் கொண்டிருந்த நாகநாதனை தமிழ் மக்கள் "இரும்பு மனிதன்" என்று அன்புடன் அழைத்தார்கள். 1970 தேர்தலில் அகில இலங்கை தமிழ் காங்கிரஸ் கட்சியில் போட்டியிட்ட சி. அருளம்பலத்திடம் 508 வாக்குகள் வித்தியாசத்தில் தோற்றார்.
1956 சூன் 5 அன்று, சிங்களம் மட்டும் சட்டத்திற்கெதிராகக் கொழும்பு, காலிமுகத் திடலில் நாடாளுமன்றத்திற்கு முன்னால் நாகநாதன் உட்பட பல தமிழ்த் தலைவர்கள் சத்தியாகிரகம் மேற்கொண்டனர். இவர்கள் சிங்களக் கும்பல் ஒன்றினால் காவல்துறையினரின் முன்னிலையில் தாக்கப்பட்டனர். இதன் போது நாகநாதன், வ. ந. நவரத்தினம் ஆகியோர் குண்டர்களினால் அருகிலுள்ள ஏரியில் தூக்கி எறியப்பட்டனர். 1958 வன்முறைகளை அடுத்து, இலங்கைத் தமிழரசுக் கட்சியும், தேசிய விமுக்தி பெரமுனை கட்சியும் அரசினால் தடை செய்யப்பட்டன. நாகநாதன் உட்பட தமிழரசுக் கட்சித் தலைவர்கள் 10 பேர் 1958 சூன் 4 இல் கைது செய்யப்பட்டனர்.
1961 இல் தமிழரசுக் கட்சியினால் ஒழுங்கு செய்யப்பட்ட சத்தியாக்கிரகப் போராட்டத்தில் நாகநாதன் முக்கிய பங்கை வகித்தார். 1961 பெப்ரவரி 20 காலையில் யாழ்ப்பாணம் பழைய பூங்காவில் யாழ்ப்பாணம் கச்சேரிக்கு முன்னால் 55 முதல் 75 பேர் வரை சத்தியாக்கிரகத்தில் ஈடுபட்டனர். அமைதியாகப் போராட்டத்தில் ஈடுபட்டவர்கள் மீது காவல்துறையினர் தாக்குதல் நடத்தினர். இதில் நாகநாதன் உட்படப் பலர் படுகாயமடைந்தனர்.
தனிப்பட்ட வாழ்க்கை
நாகநாதன் அளவெட்டியைச் சேர்ந்த ஜோன் வேர்ட் பொன்னையா சேனாதிராஜா என்பவரின் மகள் இரத்தினவதி (இறப்பு: டிசம்பர் 11, 2006 ) என்பவரைத் திருமணம் புரிந்தார். இவர்களுக்கு மூன்று பெண்களும் இரண்டு ஆண்களும் பிள்ளைகள். இவரது மூத்த மகள் மேரி லட்சுமி நாகநாதன் இலங்கையின் தூதுவராகப் பல நாடுகளில் பணியாற்றியுள்ளார். இரண்டாவது மகள் ஆன் நிர்மலா தமிழரசுக் கட்சியின் தலைவர் சா. ஜே. வே. செல்வநாயகத்தின் மகன் சந்திரகாசனை மணம் புரிந்தார். மூன்றாவது மகள் கார்மேல் இந்திரா. இலங்கை அந்தோனி, யோன் ஆகியோர் மகன்கள்.
மறைவு
சிறிது காலம் சுகவீனமுற்றிருந்த நாகநாதன் 1971 ஆகத்து 16 ஆம் நாள் நள்ளிரவு தனது 65-ஆவது அகவையில் கொழும்பில் காலமானார்.
மேற்கோள்கள்
பகுப்பு:1906 பிறப்புகள் பகுப்பு:1971 இறப்புகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் மருத்துவர்கள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இலங்கை செனட் சபை உறுப்பினர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:யாழ்ப்பாணம் பரி யோவான் கல்லூரி மழைய மாணவர்கள் பகுப்பு:இலங்கையின் வட மாகாண நபர்கள்
அரசினர் கலைக் கல்லூரி, மேலூர்
அரசு கலைக்கல்லூரி, மேலூர் (Government Arts College, Melur) என்பது இந்திய மாநிலம் தமிழ்நாட்டின் மதுரை மாவட்டம் மேலூரில் செயல்பட்டுவரும் அரசினர் கலைக்கல்லூரியாகும். 1969ஆம் ஆண்டில் தொடங்கப்பட்ட இக்கல்லூரி தற்போது மதுரை காமராசர் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் ஏறத்தாழ 2500 மாணவ மாணவிகள் பயின்று வருகின்றனர். இவர்களில் பெரும்பாலானவர்கள் முதல் தலைமுறை பட்டதாரிகள் ஆவர்.
வழங்கும் படிப்புகள்
இக்கல்லூரியில் தற்போது 11 இளநிலைப் பட்டப் படிப்புகளும், 10 முதுநிலைப் பட்டப் படிப்புகளும், 3 ஆராய்ச்சி படிப்புகளும் வழங்கப்படுகின்றன.
குரும்பலுர் அப்பளப்பிடாரியார் கோயில்
குரும்பலுர் அப்பளப்பிடாரியார் கோயில் தமிழ்நாட்டில் பெரம்பலூர் மாவட்டம், குரும்பலுர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
அரசினர் கலைக் கல்லூரி, மேலூர்
இதனையும் காண்க
பகுப்பு:மதுரை மாவட்டத்திலுள்ள அரசினர் கலைக் கல்லூரிகள்‎
குரும்பலுர் அப்பளப்பிடாரியார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்